32001D0293
L 100/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 март 2001 година
за изменение на Директива 95/70/ЕО на Съвета относно въвеждане на минимални общностни мерки за контрол на някои болести по двучерупчестите мекотели във връзка със списъка на националните референтни лаборатории за болестите по двучерупчестите мекотели
(нотифицирано под номер С(2001) 978)
(текст от значение за ЕИП)
(2001/293/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/70/ЕО на Съвета от 22 декември 1995 г. относно въвеждане на минимални общностни мерки за контрол на някои болести по двучерупчестите мекотели (1), и по-специално член 9 от нея,
като има предвид, че:
(1)
Член 6, параграф 2 от Директива 95/70/ЕО на Съвета предвижда държавите-членки да гарантират във всяка държава- членка да бъде определена национална референтна лаборатория, разполагаща с оборудване и експертен персонал, които ѝ позволяват да извършва анализите, посочени в параграф 1 на същия член.
(2)
Параграф 3 от същия член предвижда, че чрез дерогация от параграф 2, държавите-членки, които не разполагат с компетентна национална лаборатория в тази област, могат да използват услугите на компетентна в тази област национална лаборатория на друга държава-членка.
(3)
Списъкът на референтните национални лаборатории за болестите по двучерупчестите мекотели е посочен в приложение В към Директива 95/70/ЕO.
(4)
Този списък трябва да се актуализира.
(5)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение В към Директива 95/70/ЕO се заменя от приложението към настоящото решение.
Член 2
Адресати на настоящото решение са държавите-членки.
Съставено в Брюксел на 30 март 2001 година.